open-index/open-wikipedia-markdown huggingface dataset:
Espen Aas

**Espen Aas** (født 1973) er en norsk journalist og programleder som har vært tilknyttet i NRK siden 1993. Han har blant annet vært NRKs korrespondent i London og programleder i ''Dagsnytt 18''. 

Aas er født i Tønsberg og vokste opp i Horten i Vestfold. Han er utdannet ved Goldsmiths College, University Of London (1996–1999). 

Han startet karrieren i lokalavisen *[[Gjengangeren]]* i Horten. Han ble tilknyttet NRK Vestfold i 1993. I NRK har han arbeidet i flere år som økonomi- og politikkjournalist i *[[Dagsrevyen]]* og *[[Dagsnytt]]*, i tillegg til å være programleder i radioens nyhetssendinger på NRK radio. Han var også i flere år vaktsjef i *[[Dagsrevyen]]* og reportasjeleder i NRKs politikk- og økonomiredaksjon. Fra 2013 til 2017 var han NRKs korrespondent i Storbritannia og Irland med base i London. Han har siden arbeidet som programleder i ''Dagsnytt 18'', og fra 2026 har han sammen med Åsa Vartdal ledet *[[Debatten]]*. 

I 2018 ga han ut boken *London langs tuben* *– en guide til verdens eldste undergrunn og byen den binder sammen* på Gyldendal forlag. 

Aas er også en dedikert Bob Dylan-enthusiast.

## Referanser


## Eksterne lenker
*
VM i friidrett 2017 – 4 × 400 meter stafett menn

**4 × 400 meter stafett menn** under **[[VM i friidrett 2017]]** ble avholdt på Olympiastadion i London 12. og 13. august 2017.

## Resultater
### Forsøksheat
Den første runde fant sted 12.&nbsp;august med to heat som følger:

 

De tre første i hvert heat (&nbsp;Q&nbsp;) og de to raskeste ellers (&nbsp;q&nbsp;) kvalifiserte seg til finalen. Sammendraget av resultatene er som følger:

### Finale
Finalen fant sted 13.&nbsp;august kl. 22:20. Resultatene var som følger (fotofinish):

## Referanser
VM i friidrett 2017 – 50 kilometer kappgang menn

Øvelsen **50 kilometer kappgang menn** ved **[[VM i friidrett 2017]]** ble avholdt i London 13. august 2017.

Håvard Haukenes representerte Norge i øvelsen. Han ble tatt ut av konkurransen på grunn av diskvalifikasjon. 

## Resultater
Konkurransen fant sted den 13.&nbsp;august kl. 07.46. Resultatene var som følger:

## Referanser
F2FS

**F2FS (Flash-Friendly File System)** er et flash filsystem som opprinnelig ble utviklet av Samsung Electronics for Linuxkjernen. Filsystemet ble offisielt lansert den 20. desember 2012, og ble introdusert i versjon 3.8 av Linuxkjernen den 18. februar 2013.

Motivet for F2FS var å bygge et filsystem som helt fra starten tar i betraktning egenskapene ved lagringsmedia basert på NAND flashminne, slik som solid state drive, MultiMediaCard og Secure Digital-kort.

F2FS er konstruert på basis av Log-Structured File System. Jaegeuk Kim, som var filsystemets primære opphavsmann, har hevdet at det løste kjente problemer med eldre loggstrukturerte filsystemer, slik som snøballeffekten ved vandrende trær. F2FS støtter også ulike parametere for valg av allokasjon og rensende algoritmer.

## Referanser


## Eksterne lenker
* Flash Friendly File System (F2FS), Embedded Linux Conference (2013-02-22)
* A New File System Designed for Flash Storage in Mobile, Embedded Linux Conference Europe (2012-11-05)
* Flash Memory Filesystem, Korea Linux Forum  (2012-10-12)
* LWN.net: An f2fs teardown (2012-10-10)
* F2fs-filsystemet
* Userland verktøy for f2fs filsystemet
* F2FS wiki for utviklere
Sudan under VM i friidrett 2017

**[[Sudan]]** deltok under VM i friidrett 2017 (utendørs) fra 4. august til 13. august 2017 i London i Storbritannia.
__NOTOC__
## Resultater
(q – kvalifisert, NM – intet gyldig resultat, SB – årsbeste)

### Menn
;Bane- og landeveisøvelser

## Referanser


## Eksterne lenker
* http://www.iaafworldchampionships.com/
Liste over norske flygeress i andre verdenskrig

**Liste over norske flygeress i andre verdenskrig** omfatter norske  flygere i andre verdenskrig som ble kreditert med minst fem nedskutte fiendtlige fly.

(Kilde:  )

## Referanser
Dylan Teuns

**Dylan Teuns** (født 1. mars 1992 i Diest) er en  profesjonell belgisk landeveissyklist.

I 2017 har han vunnet Vallonia rundt, Polen rundt og Arctic Race of Norway.

## Referanser


## Eksterne lenker
* 
*
Vallonia rundt 2017

**Vallonia rundt 2017** var den 44. utgaven av sykkelrittet Vallonia rundt og ble arrangert fra 22. til 26. juli 2017. Det belgiske etapperittet var en del av Europatouren i landeveissykling 2017.

Belgiske Dylan Teuns fra BMC vant to etapper og rittet sammenlagt, 43 sekunder foran landsmannen Tosh Van der Sande og 54 sekunder foran nederlandske Benjamin Thomas.

## Lag

## Etappene

### Etappe 1

### Etappe 2

### Etappe 3

### Etappe 4

### Etappe 5

## Referanser


## Eksterne lenker
* 
*
Teatervitenskap

**Teatervitenskap** er studiet av samtidens og historiens teaterformer.

## Norge
I Norge har faget teatervitenskap hatt en plass i studietilbudet ved ulike høyere utdanningsinstitusjoner. Per 2017 tilbys undervisning i teatervitenskap ved Universitetet i Bergen.

Universitetet i Oslo tilbyr høsten 2017 undervisning i faget til studenter som har påbegynt et studieløp, men tar ikke opp nye studenter i teatervitenskap. Allerede i 2012 ble det varslet at teatervitenskap stod i fare for å bli utfaset som akademisk studieretning ved Universitetet i Oslo, på grunn av budsjettinnstramninger. 

Det er avlagt tre norske doktorgrader i faget:
* 2015: Sigrid Skutvik. *Skuespillerutdannelsen ved [[Statens teaterhøgskole]]*
* 2013: Jon Refsdal Moe. *Prince of Fools? – A Close Reading of [[Antonin Artaud]]'s Le Théâtre et son Double*
* 2003: Anne Helgesen. *Animasjonen - figurteatrets velsignelse og forbannelse : norsk figurteaterhistorie*

## Referanser
Vallonia rundt 2016

**Vallonia rundt 2016** var den 43. utgaven av sykkelrittet Vallonia rundt og ble arrangert fra 23. til 27. juli 2016. Det belgiske etapperittet var en del av Europatouren i landeveissykling 2016.

Belgiske Dries Devenyns fra IAM vant siste etappe og rittet sammenlagt, kun fem sekunder foran landsmannen Gianni Meersman og ytterligere ett sekund foran russiske Vjatsjeslav Kuznetsov.

## Lag

## Etappene

### Etappe 1

### Etappe 2

### Etappe 3

### Etappe 4

### Etappe 5

## Referanser


## Eksterne lenker
* 
*
Taukveil

**Taukveil** er en måte å folde taulengder for enkelt å kunne bære eller lagre klar til bruk på kort varsel.

Det finnes flere måter å samle eller kveile tauet til en nett liten pakke. Det finnes også flere måter å feste den sammen og henge den opp.

I likhet med tau kveiles gjerne skjøteledninger for å være håndterbare og ta mindre plass under lagring, men de bør ikke være kveilet under bruk for å unngå overopphetning og brannfare.

## Fiple
**Fiple** er den vanligste måten å samle et tau ved å surre den i en tenkt spole rundt venstre hånd, dvs i mange like store tørn som alle henger fra venstre hånd.

## Åttetallskveil

**Åttetallskveil**, (åttetallstørnkveil?, åttetallssløyfer?) benytter kryssende bukter som utformer mange åttetall istedenfor vanlige rundinger for å gi mindre vridning og vrange låsinger langs tauet. For å utforme kryssende bukter må man ha to holdepunkter; For eks. to fingre, to hender, to kneer, e.l.

## Stabilisering og Oppheng
For å sikre at hespa holder seg sammen benytter man typisk surring i midten. Fiple klemmes i midten slik at to sider av den ferdigkveilede hespa samles til en bunt og surres, mens åttetallskveil allerede har et krysningpunkt i midten som kan surres enda tettere sammen. For surring benytter man gjerne enkel takling og/eller dobbel halvstikk. En annen måte, er å benytte surring øverst på kveilen vha enkel takling. For disse surringene kan man benytte tampen, eller enda bedre en bukt av tampen slik at det avsluttes med en løkke som kveilen kan henges med.

Istedenfor enkel takling kan man også benytte bukten av en lengre tamp for å utforme en åttetallsløkke rundt toppkant og benytte løkken for å henge kveilen.

## Utforming
Åttetallsformede bukter som krysses i midten. 
Det finnes metoder for å utforme åttetallsløkkene på knærne, over skulderne, eller hvis tauet er veldig tynn, rundt fingrene.
En stor åttetallsbunt kan bæres på rygg hvis tampene er lange nok slik at de kan kastes over skulderne, krysses over brystkasse og korsrygg med taukveil for deretter knutes foran som belte.

## Bruk
Taukveil brukes for å lagre tau. Blant fjell- / klatrefolk brukes særlig åttetallskveil for å bære veldig lange tau på rygg, og blant moderne gadget-freaks for å holde orden i øretelefon- og ladekabler i lomma, som en teknikk for å redusere sannsynligheten for at buktene kommer i rot.

## Referanser


## Eksterne lenker
*Video som viser hvordan man benytter '''åttetallssløyfer''' for å utforme lang klatretau som ryggsekk
Ulrikke Greve

**Ulrikke Greve** er navnet til flere personer:

* Ulrikke Eleonore Sigwardt Greve (1868–1951)
* Ulrikke Greve (skuespiller) (født 1940)
Liste over ordførere i Rovde

**Liste over ordførere i Rovde**. Rovde ble utskilt fra Sande som eget herred i 1905. I 1964 ble Rovde delt mellom Sande og Vanylven.

## Fotnoter

## Litteratur
*
*
*
*
*
*
J. Erroll Boyd

**James Erroll Dunsford Boyd** (født 22. november 1891 -  død 27. november 1960) var en pioner kanadisk flyver. Han ble kjent som «Canadas Lindbegh» før han ble amerikansk borge i 1941.

## Biografi
James Erroll Dunsford Boyd, kjent av familie og venner som  "Erroll," ble født 22. november 1891 i Toronto, Ontario, Canada. Under første verdenskrig var han flyver ved Royal Naval Air Service.

I 1930 (9. - 10. oktober) ble Boyd den første kanadier til å føre et fly fra  Canada til England (Harbour Grace til Tresco Scillyøyene).

Han ble amerkansk borger 28. mars 1941 i Hartford, Connecticut.

Boyd døde 27. november 1960 i Sharon, Connecticut. Han ble gravlagt i  Pompano Beach, South Lawn Cemetery in Pompano Beach, Florida.

## Referanser


## Litteratur
* Ross Smyth, *The Lindberg of Canada: The Erroll Boyd Story.* Burnstown, ON: General Store Publishing House, 1997.

## Eksterne lenker
*
*For Love and Liberty, a patriotic song and chorus at the Library of Congress
Cornus unalaschkensis

***Cornus unalaschkensis*** eller *Chamaepericlymenum unalaschkense* er en flerårig urt i kornellfamilien. 

Den er 6–22 cm høy med en jordstengel som har 4–6 ledd. Bare det siste leddet er forgrenet. De 2–4 første leddene har motsatte, skjellformede blad uten klorofyll. Det siste leddet har 6 grønne blad som tilsynelatende sitter i en krans. Disse bladene er ovale til elliptiske, 35–80 mm lange og 9–40 mm brede med 3 par buede sidenerver. Leddene i mellom har blader som er en mellomting. Blomstene sitter 20–40 sammen i et hode. Blomsterstanden er omgitt av 4 hvite støtteblader, 21–30 mm lange og 12–13 mm brede. Blomstene er kremgule til purpur med avrundede eller tilspissede kronblad. Frukten er rød, kulerund og 6–8 mm i diameter. Blomstringstiden er i mai–august, og frukten er moden i august–oktober.

*Cornus unalaschkensis* vokser i skog og myr. Den er utbredt i de subarktiske og boreale sonene i Nord-Amerika og Russlands fjerne østen øst til vestlige Grønland og sør til California. Arten har antagelig oppstått som en allotetraploid hybrid mellom skrubbær (*Cornus suecica*) og canadaskrubbær (*Cornus canadensis*). Den er tetraploid med kromosomtall , og morfologisk er den en mellomting mellom foreldreartene. *Cornus unalaschkensis* danner spiredyktige frø og er delvis utbredt i områder der begge foreldreartene mangler. Det kan derfor være riktigst å betrakte den som en gyldig art, selv om ikke alle botanikere anerkjenner den.

## Referanser


## Eksterne lenker

*
Janne Andreassen (fotballspiller)

**Janne Andreassen** (født 22. november 1959) er en norsk tidligere fotballspiller. Hun var målvakt.

Andreassen spilte klubbfotball for Bøler IF, og ble norgesmester med klubben i 1981.

Andreassen fikk 17 landskamper for Norge i perioden 1982–1987. Hun avsluttet sin internasjonale karriere med å vinne EM-gull i 1987. Var i troppen som ble uoffisielle verdensmestere i 1988.

## Referanser
Carl Friedrich von Ledebour

**Carl Friedrich von Ledebour** (født 8. juli 1786 i Stralsund i Svensk Pommern, død 4. juli 1851) var en tysk botaniker.

Han studerte først rettsvitenskap ved Universitetet i Greifswald, men skiftet så til matematikk og naturvitenskap. Under et opphold i Stockholm i 1804 overbeviste Carl Peter Thunberg og Olof Swartz ham om at han burde satse på botanikken. Han tok magistergraden i Greifswald i 1805 og var ansatt ved universitetet der 1805–1811.

Han var professor i naturhistorie og bestyrer for den botaniske hagen ved Universitetet i Tartu 1812–1836. Han ble tatt opp i den russiske embetsadelen i 1823 og satte da *[[von]]* foran etternavnet. Ledebour er særlig kjent for sin forskningsreise til Kirgisersteppen og Altajfjellene  1826–1827 sammen med Carl Anton von Meyer og Alexander von Bunge. Autornavnet **Ledeb.** brukes for planter som Ledebour har beskrevet.

## Verker i utvalg
* *Dissertatio botanica sistens plantarum domingensium decadem*, 1805
* *Enumeratio plantarum horti botanici Gryphici; cum III supplementis*, 1806-10
* *Observationes botanicae in Floram rossicam*, 1814
* *Reise durch das Altai-Gebirge u. d. Soongorische Kirgisensteppe*, I/II, 1829-30
* *Commentarius in J. G. Gmelini Floram Sibiricam*, 1841
* *Flora rossica, sive Enumeratio plantarum in totius imperii rossici provineiis europaeis, asiaticis et americanis hucusque observatarum*, 4 bind, 1841-53.

## Referanser


## Litteratur
* 
*
Otto Hoetzsch

**Otto Hoetzsch** (født 14. februar 1876 i Leipzig, død 27. august 1946 i Berlin) var en tysk historiker, slavist og politiker. I begynnelsen av 1900-tallet var han en av grunnleggerne av den tyske Østeuropaforskningen (*[[Ostforschung]]*).

Hoetzsch var sønn av en blikkenslagermester. Han var elev ved Thomasschule i Leipzig og studerte historie, kunsthistorie og nasjonaløkonomi ved Universitetet i Leipzig og Universitetet i München. I 1900 fikk han doktorgraden for en historisk avhandling hos Karl Lamprecht. Fra 1902 hørte han forelesninger i russisk og polsk historie under Theodor Schiemann, og i 1906 ble han habilitert hos Otto Hintze ved Universitetet i Berlin.

Fra 1906 til 1913 underviste Hoetzsch ved Det kongelige akademiet i Posen (dagens Poznań). I 1913 ble han utnevnt til ekstraordinær professor i østeuropeisk historie og geografi i Berlin. Under første verdenskrig tjenestegjorde han ved generalstabens utenlandspresseavdeling. I 1935 ble han Karl Stählins etterfølger som professor i østeuropeisk historie. Samme år ble han tvangspensjonert av nazi-styret. Først i 1945 ble han gjeninnsatt som professor, men han døde allerede året etter.

Politisk var Hoetzsch konservativ og nasjonalist. Fra 1910 til 1918 var han medlem av det tysk-konservative partiet (*[[Deutschkonservative Partei]]*). Under Weimar-republikken sluttet han seg til det tysk-nasjonale fedrelandspartiet (DNVP), og var riksdagsrepresentant for partiet fra Leipzig fra 1920 til 1930. Hoetzsch forsvarte republikken, som han anså for det eneste realistiske alternativet for Tyskland, og gikk inn for forsoning med de østeuropeiske statene. Han hadde et utstrakt kontaktnett og samarbeidet med alle som interesserte seg for Øst-Europa, på universitetene, i politikken, industrien og militæret. Etter oktoberrevolusjonen opprettholdt han kontakten med både russiske emigranter og sovjetiske borgere. Han ble derfor betegnet som «kulturbolsjevist» av nazistene og avsatt fra professorstillingen.

Hoetzsch organiserte den tyske østueuropaforskningen i *Deutsche Gesellschaft zum Studium Osteuropas*. I 1925 grunnla han tidsskriftet *[[Osteuropa]]*, som fortsatt eksisterer. I hans tid ble Berlin regnet som det ledende sentret for studier av Øst-Europa og Russland.

## Referanser


## Eksterne lenker
* Karl Schlögel: «Von der Vergeblichkeit eines Professorenlebens», i *Osteuropa* (2006)
Sør-Sudan under VM i friidrett 2017

**[[Sør-Sudan]]** deltok under VM i friidrett 2017 (utendørs) fra 4. august til 13. august 2017 i London i Storbritannia.
__NOTOC__
## Resultater
(q – kvalifisert, NM – intet gyldig resultat, SB – årsbeste)

### Menn
;Bane- og landeveisøvelser

## Referanser


## Eksterne lenker
* http://www.iaafworldchampionships.com/
Western Area Urban District

**Western Area Urban** er et distrikt i provinsen Western i Sierra Leone. Det er det mest folkerike distriktet i landet, og består utelukkende av republikkens hovedstad Freetown. Distriktet er delt inn i tre områder: *East End of Freetown*, *Central Freetown* og *West End of Freetown*, som videre er delt inn i *wards* (bydeler) og *constituencies* (valgkretser).

Western Area Urban grenser mot distriktet Western Area Rural i sør. Distriktet har kyst mot Atlanterhavet, og omfatter nordlige del av Freetownhalvøya og Løvefjellene.

Western Area Urban er det mest etnisk mangfoldige distriktet i landet, og er hjem for en betydelig andel av alle folkegruppene i landet. Språket krio er det mest vanlige i distriktet.

Distriktet blir styrt av et direkte valgt byråd, kjent som *Freetown City Council*, som blir ledet av en ordfører. Byrådet og ordføreren blir direkte valgt for fire år av gangen i et lokalvalg.

Western Area Urban er det rikeste distriktet i Sierra Leone, et finansielt og kulturelt senter, med den største økonomien. Distriktet huser også landets regjering.

## Referanser
Wincents Sebbelow

**Wincents Lassen Sebbelow** (født 10. desember 1770 i Tranekær på Langeland i Danmark, død 19. april 1841 i Larvik) var en dansk-norsk politiker og kjøpman. 

## Liv og virke
### Bakgrunn
Wincents Sebbelow foreldre var forpakter og senere gårdeier Jørgen Sebbelov (1731–91) og moren var Catharina Maria Lassen (1742–83). Han hadde en kort militær karriere i Danmark bak seg, der han endte som sekondløytnant (nå fenrik) i 1791. To år senere tok han juridisk eksamen og begynte å reise. 

### Til Norge
Han kom til Norge først til Bergen i 1796, også til Kristiansand i 1800. I Kristiansand giftet han seg den 3. oktober 1800 med Justine Margrethe Arctander (22.7.1763–24.2.1826), datter av kjøpmann, infanterikaptein Jost Nielsen Arctander (1708–75) og Margrethe Smyth (1726–1801). Sebellow lanserte et program under nødårene under Kanonbåtkrigen som satset på å øke produksjon, foredling og nydyrking. 

Som mange andre i Kristiansand, var Sebbelow involvert i kaperfart. I 1810 oppnådde han tittelen overkrigskommissær. 

### Politisk virke
Han ble oppfordret til å sende inn et forslag til ny regjeringsform i 1814, og han skrev et fullt grunnlovsutkast med vekt på borgerlige friheter over politiske.

Sebellow var imot den tvungne sølvskatten, og han hadde et motforslag. Dette gikk ut på en koppskatt på to daler sølv innbetalt i fem år, sammen med frivillige bidrag. Dette ville føre til at de som investerte kunne få sedler i erstatning, og dermed ville en større seddelmasse komme i omløp. Sebbelows tanke var dermed et «motkonjunkturprogram». Sebbelow var ikke alene om å gjennomføre dette prosjektet, også Haagen Mathiesen argumenterte for en større seddelmasse, om enn ikke med samme metode. I motsetning til Mathiesen, kom imidlertid Sebellow inn på Stortinget. Han benyttet tiden der ved å samle tilhengere, og ble fort en yndling for store deler av borgerskapet og delere av bondestanden. Det ble organisert bondetog mot Stortinget til støtte for Sebellows plan, men på Stortinget hadde den ikke støtte, og derfor ble den ikke godkjent.  

Han stilte til valg i 1821, og kom igjen på Stortinget. Da hadde han en langt mer beskjeden innsats, som kan ha vært fordi han ønsket seg en embetsstilling. Kongen ga ham embetet som krigskommissær for vestre sønnafeldske distrikt. Dermed flyttet Sebbelow til Danmark.

Sebellow hadde som person et kraftig temperament, og kom i injuriesaker og slagsmål med flere. Dette skapte noen problemer for hans karriere, og det ble stilt spørsmål til om hans valgbarhet.

Han var medlem av Jakobiner partiet.

## Referanser


## Kilder
* Wincents Sebellow - Norsk biografisk leksikon

## Eksterne lenker
*
Bananøyene

**Bananøyene** er en øygruppe som ligger om lag 5 kilometer utenfor sørspissen av Freetownhalvøya i provinsen Western i Sierra Leone. Øst for øyene ligger den store bukta Yawri i provinsen Southern.

Øygruppen består av tre større øyer; den største, Dublinøya, ligger nærmest fastlandet og har forbindelse med Rickettsøya via et steindike. Om lag 1&nbsp;000 mennesker bor i to landsbyer på øyene. Lengst ute i havet ligger den ubebodde øya Mes-Meheux.

Øyene er kjent for sine strender og skoger, og kan kun nås med båt, ferje eller helikopter. De viktigste næringsveiene er fiske og turisme.

## Referanser


## Eksterne lenker
*
Tegra

**Tegra** er en serie system on a chip (SoC) som blir utviklet av Nvidia for mobilt utstyr som smarttelefoner, personlige digitale assistenter og mobilt internettutstyr. Tegra består av en ARM mikroprosessor, en grafikkprosessor, Northbridge, Southbridge og en minnehåndterer integrert i en og samme mikrobrikke. Tidligere SoC er konstruert som effektive multimediaprosessorer, mens mer nylige modeller legger vekt på ytelsen ved spill uten å redusere strømeffektivitet.

## Eksterne lenker
* Official website
* Nvidia's Tegra APX website
* Nvidia's Tegra FAQ
* Tegra X1 Whitepaper
* Tegra K1 Whitepaper
* Tegra 4 CPU Whitepaper
* Tegra 4 GPU Whitepaper
* Tegra 3 Whitepaper
* Tegra 2 Whitepaper
Blomstrandøya

**Blomstrandøya** er en øy, tidligere halvøy, på Svalbard. Øya ligger nordvest på Svalbard i Kongsfjorden, og rett nord for Ny-Ålesund.

Den hang sammen med resten av Spitsbergen gjennom Blomstrandbreen fram til de første årene av 1990-årene. Breens resesjon er blitt tolket som et tegn på global oppvarming. Utviklingen har vært nøye overvåket av det vitenskapelige miljø; både nasjonalt og internasjonalt. Den har et areal på ca. 16,4 km². Det høyeste punktet, Irgensfjellet, når 385 moh. og ligger nord/nordøst på øya. Blomstrandbreen ligger over sundet i nordøst.

Øya er Svalbards største øy beliggende i en fjord. Omliggende øyer er i øst Gerdøya og i nordøst, foran brefronten, Tjukkholmen. Øya har ikke lenger noe permanent isdekke. Den har en kompakt og rund form og et tverrsnitt på ca. 5 km.

Sørvest på øya, ved Peirsonhamna, ligger det forlatte gruvesamfunnet Ny-London. Stedet ble etablert sommeren 1911 for utvinning av marmor av det engelske selskapet Northern Exploration Company. Grunnet problemer med frostsprengning av blokkene ble stedet forlatt i 1920. I 1932 kjøpte den norske stat Northern Exploration Companys eiendom for 100 000 kroner. Noen bygninger ble flyttet til Ny-Ålesund, som ble etablert ca. 5 km sør for denne bosettingen, nordøst på Brøggerhalvøya.

Den tidligere halvøya, nåværende øya, har fått navnet sitt etter Blomstrandbreen. Breen er oppkalt etter den norske geologen og kjemikeren Christian Wilhelm Blomstrand (1826–1899).

## Referanser


## Eksterne lenker
* Polarinstiuttets stedsnavnsside
Konrad Adenauer-Brücke (Ludwigshafen am Rhein-Mannheim)

**Konrad Adenauer-Brücke** (Konrad Adenauerbroen) over Rhinen, forbinder byene Mannheim og Ludwigshafen am Rhein. Bilbroen ble i 1967 oppkalt etter Tysklands første kansler, Konrad Adenauer. Ved siden av bilbroen oppført i 1958, finnes parallelt to broer for jernbane, oppført i henholdsvis 1955 og 2002.      

Den andre broen i området er Kurt Schumacher-Brücke (Kurt Schumacherbroen), som finnes ca. 1200 meter i nordlig retning. Kurt Schumacher var leder av SPD, og i sin tid den fremste talsmann for opposisjonen, mens Konrad Adenauer var forbundskansler. 

Rhinen utgjør ved broen en grense mellom de tyske delstatene Baden-Württemberg og Rheinland-Pfalz.

## Referanser
Sikorsky S-35

**Sikorsky S-35** var en amerikansk tomotors dobbeltdekker, et transportfly, senere modifisert til tre-motors. De var konstruert og bygget av Sikorsky Manufacturing Company for René Fonck i et forsøk på en transatlantisk flyvning for å ta Orteigprisen. Det ble ødelagt i forsøket.

## Konstruksjon og utvikling
S-35 var bygget som et to-motors transportfly med 1&nbsp;600 km rekkevidde. I 1926 lettet René Fonck, et flyveress fra første verdenskrig, i et forsøk på å bli den første til å fly non-stop fra New York til Paris. Prisen var på  satt opp av Raymond Orteig. Fonck fikk Sikorsky til å bygge om flyet til tre motorer.

S-35 var en dobbeltdekker med fast haleski og konvensjonelt understell. Det ble modifisert til tre 425 hk Gnome-Rhône Jupiter 9A stjernemotorer og alternativt utstyrt med understell som kunne kastes av etter start Disse modifiseringer tok tid og flyet fløy første gang 23. august 1926 fra Roosevelt Field. Sikorsky begynte en serie med testflyvninger, men ingen med maksimum take-offvekt på 11&nbsp;000&nbsp;kg. Sikorsky ønsket å utsette atlanterhavsflyvningen til tidlig 1927, men de finansielle bakmenn ville ikke akseptere noen forsinkelse og flyet ble gjort klart.

## Operativ historie
Det første forsøk var satt til 16. september, men ble avlyst på grunn av oljelekkasje. Neste mulighet som bød på brukbart vær var 21. september og flyet ble tanket opp natten før fra 200 liters fat. Da flyet ble veiet fant man ut at det var 1&nbsp;800&nbsp;kg for tungt. René Fonck insisterte på å beholde en sofa og kjøleskap for turen. Fonck og hans co-pilot, løytnant Lawrence Curtin fra United States Navy, fikk selskap av en radiooperatør og en Sikorsky-mekaniker på turen.. Foran en stor menneskemengde på Roosevelt Field fikk flyet fart, understellet ble kastet, men flyet kom ikke i luften og raste utfor en bratt skråning ved enden av rullebanen og kom i brann. De to flyverne var uskadet, men radiooperatør Charles Clavie og mekaniker Jacob Islamoff omkom. Flyet som hadde kostet  var ikke assurert.

## Referanser
Tørnby

**Tørnby** er en gård og et tettbebygd område i Rømskog i  Aurskog-Høland kommune i Akershus. Det ligger nord for Rømsjøen og vest for Tukkuelva. Fylkesvei 21 går gjennom Tørnby.

Tørnby utgjør storparten av befolkningen i grunnkretsen Tårnby, som dog også omfatter områder på østsida av Tukkuelva. Grunnkretsen hadde 303 innbyggere pr. 1. januar 2017.

## Referanser
Trinidadisk mesterskap i friidrett 2017

**Trinidadisk mesterskap i friidrett 2017** ble arrangert fra 23. til 25. juni 2017, i Hasely Crawford Stadium i Port of Spain på Trinidad og Tobago. 

## Resultater
### Menn

### Kvinner

## Eksterne lenker
*  National Association of Athletics Administrations of Trinidad and Tobago - 2017 NGC/SAGICOR/NAAA National Open Championships
Liste over utøvere i Vuelta a España 2017

**Liste over utøvere i [[Vuelta a España 2017]]**

## Noter



## Eksterne lenker
*http://www.lavuelta.com/la-vuelta/2017/us/starters.html
*http://www.lavuelta.com/la-vuelta/2017/us/withdrawals.html
Bjørn Bjørnstad

**Bjørn Fredrik Bjørnstad** (1922–2013) var en norsk flyger under og etter andre verdenskrig.

Ved krigsbruddet var han gymnaselev på siste året. Han deltok sammen med faren i kampene ved Gausdal, der faren ble drept. Selv ble han tatt til fange, men rømte og kom seg til Little Norway i Toronto. Her fikk han elementær flygeropplæring fra februar til august 1941. Hans første skvadron som operativ flyger, var britiske 129 Squadron, før han kom til norske 331 skvadron i oktober 1942. I mai 1944 ble han skvadronsjef i britiske 80 Squadron. Da krigen sluttet fløy han fergeflygninger for Ferry Command.

Etter krigen ble han ansatt i Det Norske Luftfartselskap (DNL), og deretter SAS, der han blant annet var én av tre flygere på åpningsturen til Tokyo i 1953. Han var dessuten lokalpolitiker i Lillehammer, der han var leder for Lillehammer Høyre.

For sin innsats under andre verdenskrig, ble Bjørnstad blant annet tildelt St. Olavsmedaljen med ekegren og Distinguished Flying Cross. Han ble kreditert 5½ nedskutte tyske fly, i tillegg til tre skadde, og var dermed flygeress.

## Utmerkelser

## Referanser
Anton Henningsson

**Anton Karl Peter Henningsson** (født 1. april 1992) er en tidligere svensk fotballspiller.

## Karriere
Henningsson startet fotballkarrieren sin for . I ungdomstiden gikk han over til . Sesongen 2012 var Henningsson på utlån ut til klubben . 
I 2013 spilte Henningsson for Kristianstad. 

6. mars 2014 skrev Henningsson under på en toårskontrakt med , og kom da gratis fra klubben Kristianstad.

Etter 2017-sesongen takket Henningsson nei til ny kontrakt med Raufoss, men ombestemte seg og signerte ny kontrakt med Raufoss.
1. november 2018 signerte Henningson en ny ettårskontrakt med klubben.
Lørdag 9. november spilte Henningson sin siste kamp for Raufoss.

Etter seks sesonger for Raufoss flyttet i Anton tilbake til Sverige og signerte for klubben Räppe.

27. august 2020 signerte Henningson for klubben Älmeboda/Linneryd 

## Referanser


## Eksterne lenker
*
Grace Gao (1993)

**Grace Gao** (født 1993) er en kinesisk menneskerettsaktivist. Hun er datter av den kinesiske advokaten Gao Zhisheng og holder foredrag verden rundt for å promotere farens bok «A China more just» og sette søkelyset på hans sak. I 2009 flyktet hun, moren og en bror til USA, hvor de fikk politisk asyl. Hun lærte seg engelsk etter at hun kom til USA og har i 2017 fullført college. Grace deltok på Oslo Freedom Forum i mai 2017 hvor hun hadde foredraget «A China more just». 

## Kilder
*Omtale av Grace Gao hos Oslo Freedom Forum 
*The hard life of Grace Gao. Artikkel i National Review 25. juni 2017
*Taler Kina midt imot. Artikkel i Dagsavisen 24. mai 2017
Pandora Radio

**Pandora Radio** er en internettjeneste, en musikkdatabase. Man skriver inn en favorittartist, og en søkefunksjon mikser sanger som er i lignende stil. På grunn av økte lisensavgifter fra de amerikanske plateselskapenes samarbeidsorganisasjon, RIAA, for å få sende nettradio til land utenfor USA, kan Pandora av økonomiske grunner ikke sende til IP-adresser som kommer fra utenfor USAs grenser.

## Eksterne lenker
*
Kirkebekken (Spydeberg)

**Kirkebekken** er ei elv i Indre Østfold kommune i Østfold. Den er ei sideelv til Glomma. Elva dannes ved samløpet mellom Lundsbekken fra nord og Kjosebekken fra sør, like sør for Spydeberg kirke, og renner 1,4 kilometer i hovedsakelig østlig retning til den munner ut i Glomma ved Dalen.

Lundsbekken (kalt Hyllibekken i øvre løp) er den lengste av de to tilløpselvene, med en lengde på 10,6 kilometer. Den har utspring vest for Passoppåsen og renner derfra mot sør og passerer gjennom Spydeberg sentrum. Kjosebekken (også kalt Sundbybekken) er 10,0 kilometer lang. Den har utspring nord for Trollerudåsen og renner derfra mot nord.

## Se også
* Liste over elver i Østfold

## Referanser
Muhammad Noor Firdaus ar-Rasyid

**Muhammad Noor Firdaus Ar-Rasyid bin Haji Mohd Idris** (født 1996) er en bruneisk friidrettsutøver som konkurrerer i sprintløp. 

## Idrettskarriere
### 2014
Brunei vant 4 x 100 meter under Malaysia Open (det åpne malaysiske mesterskapet i friidrett) i 2014, med Firdaus på laget. 

### 2016
Firdaus fikk to medaljer i Sabah Open i Malaysia i september 2016; han fikk bronse på 100 meter, med tiden 10,95, og Brunei vant 4 x 100 meter stafett.

Han deltok i Malaysia Open i oktober 2016, der han satte nasjonal rekord på 200 meter, med 21,64 sekunder. Han kom på sjetteplass i finalen, der han løp på 21,72. Brunei kom på tredjeplass på 4 x 100 meter stafett, med tiden 41,44.

### 2017
I mai deltok Firdaus i Islamic Solidarity Games i Baku, og kvalifiserte seg til semifinalen på 200 meter, men ble der slått ut med tiden 21,71 sekunder.

Han representerte Brunei under VM i friidrett 2017, der han deltok på 200 meter. Han fikk 45. beste tid i forsøksheatet, med 22,36 sekunder, og ble ikke kvalifisert til semifinalen.

### 2021
Han representerte Brunei under Sommer-OL 2020 i Tokyo på 200 meter der han ble utslått i forsøksheatene.

## Referanser


## Eksterne lenker
*
Aircraft Transport and Travel

**Aircraft Transport and Travel Limited** var et britisk flyselskap som ble stiftet under første verdenskrig som en avdeling av Airco. Det var det første flyselskap som opererte en regulær rute (mellom London og Paris).

## Historie
Den 5. oktober 1916 ble Aircraft Transport and Travel (AT&T) stiftet av George Holt Thomas. Han brukte tidligere militære Airco DH.4 dobbeltdekkere. Det fløy mellom Folkestone og Ghent. Den 15. juli 1919 utførte selskapet en testtur over Den engelske kanal, tross mangel på støtte fra den britiske regjering. Ruten ble fløyet av løytnant  H. Shaw i en  Airco DH.9 mellom RAF Hendon og Le Bourget lufthavn, turen tok 2 timer og 30 minutter og kostet 21 pund per passasjer.

Den 25. august 1919 brukte selskapet Airco DH.16 på en ny rute fra Hounslow Heath til Le Bourget, den første regulære (daglige) internasjonale rute i verden. Ruten fikk snart ry for sin pålitelighet, tross problemer med dårlig vær. I november 1919 vant det den første britiske sivile luftpostkontrakt. Seks Royal Air Force Airco DH.9A fly ble utlånt til selskapet for å operere flyposten mellom Hawkinge og Köln. I 1920 ble flyene returnert til Royal Air Force.

I februar 1920 ble Aircraft Manufacturing Company Limited (Airco), AT&T, også kjent som Airco Air Express, sammen med morselskapet en del av BSA-gruppen. Det fortsatte å drive under kontroll av Frank Searle fra Daimler Hire Limited.

Så vel som London (Hounslow) til Paris opererte det Croydon Airport til Amsterdam på vegne av KLM. Den 17. mai 1920 opererte det den første KLM-rute mellom  London og Amsterdam.

AT&T fortsatte å operere, men  Daimler-BSA trakk sin støtte og gjeldstyngede måtte de gå til skifteretten i november 1920 og 17. desember 1920 fløy de den siste turen. Tidlig i 1921 ble alle aktiva kjøpt opp av Daimler og fortsatte som et nytt selskap som Daimler Airway Limited.

I 1921 opererte seks selskaper rute mellom London og Paris: tre franske og tre  britiske. De franske selskaper fikk statlige subsidier, og de britiske la ned sine ruter i protest 28. februar 1921.

## Flåte

* Airco DH.4
* Airco DH.4A
* Airco DH.6
* Airco DH.9
* Airco DH.9A
* Airco DH.9B
* de Havilland DH.16
* de Havilland DH.18

## Referanser


## Litteratur
* 
* 

## Eksterne lenker
*British Airways history 1910-1919
Little Scarcies

**Little Scarcies** (kalles **Kaba** i øvre løp) (engelsk: *Little Scarcies River*, *Kaba River*; fransk: *Kaba Fleuve*) er en elv i Guinea og Sierra Leone.

Little Scarcies starter som Kaba fra fjellregionen Fouta Djallon i Guineahøylandet, og flyter i en sørvestlig retning helt til munningen i Atlanterhavet. Over en kort strekning danner den grensen mellom Guinea og Sierra Leone. I det nordlige Sierra Leone flyter den gjennom Outamba-delen av Outamba-Kilimo nasjonalpark. Som i den nordligere elva Great Scarcies, finnes det fortsatt en bestand av vanlig flodhest i parken. 

Little Scarcies er under press fra menneskelig aktivitet. Området ved det nedre elveløpet er tett befolket, og her har mye av det biologisk mangfoldige marsklandet og mangrovesumpene blitt ryddet til fordel for dyrking av ris.
 
## Referanser


## Eksterne lenker
*
Syria under VM i friidrett 2017

**[[Syria]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Medaljevinnere

## Resultater
(Q, q – kvalifisert, NM – intet gyldig resultat, SB – sesongbeste, PB – personlig bestenotering)
### Menn
;Tekniske øvelser

## Referanser


## Eksterne lenker
* http://www.iaafworldchampionships.com/
National Background Investigations Bureau

**National Background Investigations Bureau** (**NBIB**) var en amerikansk etat underlagt U.S. Office of Personnel Management (OPM), med ansvar for å gjennomføre undersøkelser av personer som har behov for sikkerhetsklarering i ansettelsesøyemed. Opprettelsen av etaten ble kunngjort i januar 2016. NBIB var den primære tjenesteleverandøren for personundersøkelser for amerikanske føderale myndigheter, og gjennomførte ca. 95 prosent av personundersøkelsene for mer enn 100 føderale etater. NBIBs IT-systemer skulle være konstruert, bygget, sikret og drevet av U.S. Department of Defense.

Direktøren i NBIB var Charles S. Phalen jr., som tidligere fungerte som direktør for konsernsikkerhet i Northrop Grumman Corporation. Phalen har mer enn 30 års bakgrunn fra føderal tjeneste, senest som sikkerhetsdirektør i Central Intelligence Agency og assisterende direktør for sikkerhetsdivisjonen i Federal Bureau of Investigation. NBIBs spesialagenter gjennomgikk en opplæring bestående av fire uker med klasseromsundervisning i Federal Background Investigator Training Program (FBITP), et feltetterforskerkurs, og ett år med opplæring på jobben. NBIBs nasjonale treningssenter, National Training Center (NTC), og opplæringsprogrammer var akkreditert av Federal Law Enforcement Training Accreditation (FLETA) Board og American Council on Education (ACE) gir studiepoeng til de som klarer å fullføre og bestå FBITP. NBIB erstattet OPMs Federal Investigative Services etter en rekke tabber og etterforskning av underleverandøren USIS for kontraktsvindel.

I 2019 ble NBIBs oppgaver overført til Defense Counterintelligence and Security Agency.

## Referanser
Evan Mawarire

**Evan Mawarire** (født 1977) er en pastor og menneskerettighetsaktivist fra Zimbabwe. 

Han vokste opp i Harare og arbeidet den første tiden i næringslivet. Samtidig var han søndagsskolelærer, noe han opplevde som så givende at han sluttet i jobben og tok pastorutdanning. I 2002 ble han så pastor. Han hadde sin tjeneste i 14 år uten å engasjere seg politisk, men i 2016 laget han en video hvor han brukte fargene i landets flagg og oppfordret folk til å stå opp for seg selv, landet og flagget. Den fire minutter lange videoen gikk viralt og førte til at han laget 25 nye videoer. Dette ble grunnlaget for den politiske demokratibevegelsen #ThisFlag en bevegelse som støtter ikkevold, er imot korrupsjon og oppfordrer folk til å kreve sine rettigheter.

6. juli 2016 var det en masseprotestdemonstrasjon i Zimbabwe. Seks dager senere ble Evan Mawarire arrestert, anklaget for oppmuntring til vold. Da saken skulle opp, var rettslokalet fullpakket av syngende tilhørere som sang salmer og bønnesanger. Utenfor var det tusenvis av mennesker som også sang. Mawarire hørte sangen fra cellen sin, verken han eller fangevokterne hadde noen gang opplevd noe lignende. Regimets folk anklaget ham for å ha organisert demonstrasjonen fra en hemmelig mobiltelefon i cella og anklaget ham for, inspirert av den arabiske våren, å ville styrte regimet. Inne i rettssalen var det 150 jurister som ønsket å forsvare ham. Anklagen ble også forandret til forræderi. Utenfor rettssalen tente folk lys og fortsatte å synge.

På grunn av at anklagen mot ham ble endret, valgte rettens administrator å sette ham fri. Planen var å arrestere ham igjen like etterpå, men de mange juristene i salen fikk ham ut og i sikkerhet. Ettersom kona hadde blitt forsøkt voldtatt og de to døtrene forsøkt kidnappet mens han var i fengselet, flyktet han til Sør-Afrika umiddelbart. Der ble han en måned. Studenter fra Zimbabwe kom for å diskutere demokrati med ham. Verken sørafrikanske myndigheter eller Robert Mugabe likte dette, så han fant det tryggest å komme seg til USA med familien. Der ble hans tredje barn født.

1. februar 2017 reiste han tilbake til Zimbabwe. Han ble arrestert på flyplassen, men satt fri mot kausjon etter tolv dager. 24. mai 2017 deltok han på Oslo Freedom Forum med foredrag om #This Flag.

## Kilder
*Zimbabwe’s Freedom Pastor Artikkel i National Review 9. juli 2017]
*Om Mawarire hos Oslo Freedom Forum
Teigsåa

**Teigsåa** er ei elv i Indre Østfold og Lillestrøm kommuner i Akershus fylke, og elva danner deler av grensa mellom de to kommunene. Den er ei sideelv til Glomma og munner ut i Øyeren. Elva har utspring fra de skogkledte åsene nær grensa mot Aurskog-Høland. Herfra renner den mot vest gjennom jordbruksområder med bratte ravinedaler ned mot Øyeren. Sideelva Kvernhusbekken, som har utspring fra Bølertjern, kommer inn fra nordøst, og like etter kommer den mindre Melnesåa inn fra nord. Kvernhusbekken har i tidligere tider vært brukt til drift av Bøler Mølle og kraftproduksjon ved Svartdal bruk.

Elva har lite fall og renner sakte med små sideløp i nedre del. Kantsonene består for det meste av partier med lauvskog, og noen felter med plantet gran. Teigsåa er et viktig område for mange fuglearter.

Området er mye brukt til friluftsliv, og spesielt Bølertjern benyttes til fiske etter abbor og ørret. Bølertjern er også en populær badeplass. I
enkelte av innsjøene finnes edelkreps, men bestanden er ikke høstbar.

Vassdraget har problemer med for store tilførsler av næringsstoffer, som tilføres ved avrenning fra dyrket mark, husdyrgjødsel og avløpsvann fra private avløpsanlegg. Dette fører til forringet vannmiljøtilstand for fisk, vannlevende dyr og planter og kan føre til algeoppblomstringer. Innsjøene Bølertjern, Orlokstjern og Langtjern blir kalket på grunn av påvirkning fra sur nedbør.

## Se også
* Liste over elver i Akershus

## Referanser
Kirkebekken

**Kirkebekken** kan vise til:

* Kirkebekken (Halden) – ei elv i Halden kommune i Østfold
* Kirkebekken (Spydeberg) – ei elv i Spydeberg kommune i Østfold
* Kirkebekken (Skien) – ei elv i Skien kommune i Telemark
Farack Abbas

**Farack Abbas** (født 1980) er en norsk skuespiller.

Abbas er som skuespiller best kjent fra filmene *[[Tomme Tønner]]* (2010) og *[[Tomme Tønner 2]]* (2011) hvor han spilte «Bobby». I tillegg har han også vært med i såpeserien *[[Hotel Cæsar]]*, hvor Farack Abbas spilte «Shazad Zaman», bror til «Samina Zaman». I 2014 deltok han i den tredje sesongen av *[[Lilyhammer]]*, hvor han spilte gjenglederen, «Rashid». I 2017 er Farack å se i det som omtales som Norges første fengselsfilm, ''Gjengangere'' (2017), hvor han spiller «Omar» sammen med blant annet Leon Bashir, Lars Arentz-Hansen og Kim Sørensen. I 2022 var han å se som politisjefen i den norske filmkomedien, *[[Olsenbanden – Siste skrik!]].*

## Filmografi
* 2022: *[[Olsenbanden – Siste skrik!]],* politisjefen
* 2019: ''Førstegangstjenesten'' (TV-serie), militært personell
* 2017: ''Gjengangere'', Omar
* 2014: *[[Lilyhammer]]* (TV), Rashid
* 2011: *[[Tomme Tønner 2]]*, Bobby
* 2010: *[[Tomme Tønner]]*, Bobby
* 2002: *[[Hotel Cæsar]]* (TV), Shazad Zaman

## Referanser


## Eksterne lenker
*
NILFS

**NILFS** eller **NILFS2** (**''N**ew **I**mplementation of a **L**og-structured **File** **S**ystem'') er et loggstrukturert filsystem for Linux-kjernen. Filsystemet ble innlemmet i versjon 2.6.13 av Linux-kjernen den 18. august 2005. Det er blitt utviklet av CyberSpace Laboratories ved Nippon Telegraph and Telephone (NTT) og et brukernettverk over hele verden. NILFS er lansert under GNU General Public License (GPL).

## Eksterne lenker
*
Maxim Berghianu

**Maxim Berghianu** (født 19. august 1925 i Sighișoara, død 30. januar 2005 i București) var en rumensk kommunistisk politiker.
## Liv
Berghianu ble medlem av Kommunistpartiet i 1945. I 1955 ble han varamedlem av partiets sentralkomité, og i 1960 fullt medlem, en stilling som han hadde til desember 1989 da den rumenske revolusjonen fant sted. I 1964 ble Berghianu, som i mai 1961 ble hedret med medaljen til ære for det 40.&nbsp;jubileum av stiftelsen av kommunistpartiet, utnevnt til førstesekretær av kommunistpartiet i fylket Cluj.

I desember 1965 ble han, som etterfølger av Roman Moldovan, utnevnt til formann i den statlige plankomisjonen («Comitetului de stat al planificarii») og beholdt denne stillingen til han ble avløst av Manea Mănescu i oktober 1972. Fra april 1969 til oktober 1972 var han også medlem av Romanias forsvarsråd.

Etter en regjeringsommøblering i oktober 1972 var han til mars 1978 minister for levering av teknisk materiale og kontroll av administrasjonen av fast eiendom. Etter ett år som førstesekretær av kommunistpartiet i fylket Ilfov, ble han i januar 1979 utnevnt til statssekretær i Ministeriet for landbruk og matvareindustri med ansvar for matvareindustrien. Berghianu etterfulgte deretter Emil Bobu i mars 1981 som arbeidsminister og hadde denne stillingen til 22. desember 1989.  

Berghianu, som var gift med skuespillerinnen Silvia Popovici (1933–1993), var også dikter og publiserte i 1995 diktsamlingen *Râul lui Heraclit* og i  2000 *Univers incert*.

## Referanser
Geir Adelsten Iversen

**Geir Adelsten Iversen** (født 1954) er en norsk politiker (Sp). Han var  ordfører i Hasvik i perioden 2003–2007.

I stortingsvalget 2017 ble han innvalgt på Stortinget etter at han var Senterpartiets førstekandidat i Finnmark.

## Referanser


## Eksterne lenker
*
Lucia Wald

**Lucia Wald** (født 1. oktober 1923 i Iași, død 15. august 2018) var en rumensk filolog og oversetter spesialisert på klassiske språk. Hun var emeritus professor ved Fakultetet for fremmedspråk og -litteratur, Universitetet i București.

Wald ble født i Iași, morens hjemby, inn i en jødisk familie. Familien bodde først i Rădăuți, farens hjemby, der Lucia begynte på barneskolen. Familien flyttet etterhvert til Iași og Lucia gikk på skolen der inntil hun begynte på universitetsstudier i București.

## Æresbevisninger
*Antic și modern. In honorem Luciae Wald* utgitt av Editura Humanitas, 2006

## Bøker
* *Scurtă istorie a lingvisticii* (Ed. Științifică, București, 1961; utgitt igjen i 1965 og 1977) - sammen med Alexandru Graur
* *Ce limbi se vorbesc pe glob?* (Ed. Științifică, București, 1968) - sammen med Elena Slave
* *Progresul în limbă: Scurtă istorie a limbajului* (Ed. Științifică, București, 1969)
* *Istoria literaturii latine de la origini până la destrămarea Republicii* (EDP, 1972) - medforfatter
* *Probleme de lingvistică generală. Vol.7* (1977) - sammen med Ion Coteanu
* *Introducere în studiul limbii și culturii indo-europene* (ED. Științifică și Enciclopedică, 1987) - sammen med Dan Slușanschi
* *Istoria gândirii lingvistice românești. Texte comentate*. Vol. III (ansv. redaktør) (Universitatea din București, 1991)
* *Lingviști și filologi evrei din România* (Ed. Hasefer, București, 1996)
* *Pagini de teorie și istorie a lingvisticii* (Ed. ALL Educațional, București, 1998)
* *Alexandru Graur: centenarul nașterii: omagiul foștilor elevi și colaboratori* (Ed. Academiei Române, 2000) - medforfatter
* *Institutiones linguae valachicae: prima gramatică a limbii române scrisă în limba latină* (Ed. Academiei Române, 2001) - sammen med Gheorghe Chivu

## Referanser


## Eksterne lenker
*In honorem Luciae Wald i avisen Adevărul, 13. desember 2006
*Bok til ære for Lucia Wald, «Altitudini»
The Tina Turner Show

***The Tina Turner Show*** var en turné med Tina Turner.

## Spilleliste

# «Turn It Up»
# «Crazy Cajun Cakewalk Band»
# «Carnival»
# «That's A Plenty»
# «Good Time Lady's Rag»
# «Honky Tonk Woman»
# «Hold On I'm Coming»
# «Don't Let Go»
# «Funny How Time Slips Away»
# «Jumpin' Jack Flash»
# «Watch Closely Now»
# «Proud Mary»
# «I Want To Take You Higher»

## Band

* Ronald Selico - trommer
* William Haynes - bass
* Kenny Moore - piano
* Jeffrey „Dino“ Deane - trombone
* Dennis Farias - trumpet
* Lenny Macaluso - gitar
* Richard Merritt Smith - gitar
* Billy Hayes - bass
* D.M. Ricardo - perkusjon
* Marcia Thacker: danser
* Michael Stephenson - danser
* Denise Echols - danser
* Anthony Walthers - danser
* Dee Dee Mack - danser

## Datoer

### 1977

#### Mai

* 9. -14. Canada

#### Juni

* 5. Shady Grove Music Fair (USA)
* 16. Tarrant County Convention Center (USA)

#### Juli

* 21.-31. Caesars Palace (USA)

#### August

* 1.-3. Caesars Palace (USA)
* 31. Festival Hall (Australia)

#### September

* 1. Civic Theatre (Australia)
* 2.-3. Hordern Pavilion (Australia)
* 4. Festival Hall (Australia)
* 7. Apollo Stadium (Australia)
* 10. Perth (Australia)
* 12. Auckland (New Zealand)
* 14. Opera House (New Zealand)
* 27.-30. Casa Mañana (USA)
*

#### Oktober

* 1. Casa Mañana (USA)

#### November

* 27. USA

## Referanser
InfiniBand

**InfiniBand** (**IB**) er en standard for datakommunikasjon som blant annet blir benyttet i superdatamaskiner som har svært høy throughput og svært lav latens. InfiniBand benyttes for datakommunikasjon både mellom og innenfor datamaskiner. Det benyttes enten som en direkte eller en svitsjet forbindelse mellom tjenere og lagringsystemer, så vel som en forbindelse mellom lagringsystemer.

Mellanox og Intel produserer InfiniBand vertsadeptere og i februar 2016 hadde Oracle laget sine egne InfiniBand svitsjenheter og tjeneradapter-brikker til bruk i sine egne produkter og av tredje parts produkter. Mellanox IB kort er tilgjengelig for Solaris, Red Hat Enterprise Linux, SUSE Linux Enterprise Server, Microsoft Windows, HP-UX, VMware ESXi og AIX. Det er konstruert for å være skalerbar og benytter en switched fabric nettverkstopologi.

IB konkurrerer med Ethernet, Fibre Channel og proprietære teknologier slik som Intel Omni-Path.

Teknologien blir fremmet av InfiniBand Trade Association.

Støtte for InfiniBand ble tilføyd versjon 3.10 av Linuxkjernen den 30. juni 2013.

## Referanser